Številka: 023-42/2020/2

Datum: 20.10.2020

Ministrstvo za javno upravo na podlagi 52. in 78. člena Zakona o stvarnem premoženju države in samoupravnih lokalnih skupnosti (Uradni list RS, št. [11/18](http://www.uradni-list.si/1/objava.jsp?sop=2018-01-0457) in 79/18, v nadaljnjem besedilu: ZSPDSLS-1) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. [31/18](http://www.uradni-list.si/1/objava.jsp?sop=2018-01-1412)) objavlja

**NAMERO O SKLENITVI NEPOSREDNE POGODBE O PRODAJI**

**1. Predmet prodaje**

Predmet prodaje je naslednje službeno vozilo:

1. **osebno vozilo znamke BMW 520 d touring**:
* identifikacijska številka: WBAMX11070C974216
* registrska številka: LJ 010-FR
* leto izdelave: 2012
* število prevoženih kilometrov: 334.271 km
* vrsta motorja: diesel
* stanje: vozen
* rezervni ključ: DA
* registracija velja do: neregistrirano vozilo

**Odkupna cena vozila ne sme biti nižja od 7.747,47 eurov.**

**2. Dodatne informacije o predmetu prodaje**

Vozilo se prodajajo po načelu »videno-kupljeno«, zato morebitne reklamacije po sklenitvi neposredne prodajne pogodbe ne bodo upoštevane.

Prodajalec bo omogočil ogled vozila, ki je predmet prodaje, na lokaciji Tržaška cesta 21, 1000 Ljubljana, po predhodnem dogovoru z kontaktno osebo prodajalca g. Tomažem Bochl na tel. št.: 01/478-86-02, 030-452-480 ali na elektronski naslov: tomaz.bochl@gov.si.

**3. Pogoji in način oddaje ponudbe**

Pri zbiranju ponudb lahko sodelujejo vse fizične in pravne osebe.

Ponudnik mora najkasneje do 9.11.2020na naslov: Ministrstvo za javno upravo, Tržaška cesta 21, 1000 Ljubljana ali na elektronski naslov: gp.mju@gov.si, z nazivom zadeve »PONUDBA – 023-42/2020/2« poslati ponudbo, ki mora vsebovati:

1. izpolnjen in lastnoročno podpisan obrazec, ki je priloga te namere. V primeru, da je ponudba poslana elektronsko, mora biti izpolnjen in lastnoročno podpisan obrazec skeniran ter poslan na zgoraj naveden elektronski naslov, in
2. kopijo osebnega dokumenta (potni list ali osebna izkaznica).

Ponudbe, predložene po izteku določenega roka bodo izločene iz postopka.

Izbrana bo ponudba kupca, ki bo ponudil najvišjo ponudbeno ceno za odkup vozila.

V kolikor bo v roku prispelo več enakih najugodnejših ponudb, bo izbrana ponudba ponudnika, katerega ponudba je najprej prispela na naslov prodajalca.

Cena in ostali elementi ponudbe so zavezujoči.

Ponudniki bodo o rezultatih zbiranja ponudb obveščeni na njihov elektronski naslov najkasneje v sedmih dneh po zaključenem zbiranju ponudb.

Ponudbe morajo biti veljavne najmanj sedem dni od dneva njihovega odpiranja.

Odpiranje ponudb ni javno.

**4. Sklenitev pogodbe**

Neposredna pogodba o prodaji vozila bo sklenjena s ponudnikom, ki bo ponudil najvišjo odkupno ceno za vozilo.

Celotno kupnino bo moral izbrani kupec poravnati v enkratnem znesku, z nakazilom na račun prodajalca, najpozneje v osmih dneh od podpisa pogodbe. Plačilo celotne kupnine v določenem roku predstavlja bistveno sestavino pravnega posla.

Vse stroške v zvezi s prodajo vozil plača kupec.

Prodajalec bo po podpisu pogodbe izročil kupcu vozilo v last in posest z dnem predložitve dokazila o plačilu celotne kupnine. Kupec je dolžan vozilo prevzeti od prodajalca najpozneje v sedmih dneh od dneva plačila kupnine.

 Boštjan Koritnik

 minister

#